Legal Document

Category: 14

Text:
8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 39 της 29 Ιαν./7 Φεβρ.1985 (ΦΕΚ Α΄ 11)  Υπαγωγή στην ασφάλιση του Ειδικού Τομέα Επικουρικής Ασφαλίσεως Μισθωτών που λειτουργεί στο ΙΚΑ (ΙΚΑ-ΕΤΕΑΜ) του τακτικού προσωπικού των Νομαρχιακών Ταμείων Άρθρο μόνο.-1.Το τακτικό προσωπικό των Νομαρχιακών Ταμείων της χώρας υπάγεται υποχρεωτικά από 1.2.1983 στην ασφάλιση του Ειδικού Τομέα Επικουρικής Ασφάλισης Μισθωτών (ΙΚΑΕΤΕΑΜ). 2.Οι οφειλόμενες εισφορές για το χρονικό διάστημα από της υπαγωγής στην ασφάλιση του Ειδικού Τομέα μέχρι της ισχύος του παρόντος βαρύνουν τα Νομαρχιακά Ταμεία και τους τακτικούς υπαλλήλους αυτών κατά τα οριζόμενα από την παρ. 5 του άρθρ. 55 του Νόμ. 1140/1981 ποσοστά αντίστοιχα. 3.Ο υπολογισμός των εισφορών αυτών γίνεται επί των εκάστοτε αποδοχών που κατεβλήθησαν στους ασφαλισμένους από της υπαγωγής τους στην ασφάλιση. 4.Το προκύπτον ποσόν εισφορών για το ανωτέρω χρονικό διάστημα καταβάλλεται από μεν τον εργοδότη εφάπαξ εντός μηνός από τη δημοσίευση του παρόντος, από δε τους υπαλλήλους σε 6 ισόποσες μηνιαίες δόσεις παρακρατούμενες από τον εργοδότη από τις αποδοχές αυτών και αποδιδόμενες στο Ταμείο μαζί με τις τακτικές εισφορές. 15Β.Β.η.6-8 Ασφάλιση Λογοτεχνών και Καλλιτεχνών 15Β.Β.θ.6-8 ΙΚΑ (ΤΕΑΜ-ΕΤΕΑΜ)